**Često postavljana pitanja s odgovorima**

[**S koliko se godina djeca mogu upisati u 1. razred osnovne glazbene škole?**](https://umjetnicka-skola-porec.hr/upisi/cesto-postavljana-pitanja-s-odgovorima/)

U 1. razred osnovne glazbene škole u pravilu se mogu upisati djeca od sedam godina, odnosno djeca sa završenim 1. razredom osnovne škole.

Osnovna glazbena škola traje šest godina, pa se preporučuje upis u 1. razred osnovne glazbene škole paralelno s upisom u 3. razred općeobrazovne kako bi se istovremeno završila osnovna općeobrazovna i glazbena škola, ali nije uvjet.

[**Koji se instrumenti mogu odabrati za učenje?**](https://umjetnicka-skola-porec.hr/upisi/cesto-postavljana-pitanja-s-odgovorima/)

U osnovnoj glazbenoj školi poučavamo sviranje sljedećih glazbala: *eufonij, tambure, klavir, gitara, violina i truba.*

Uz navedeni instrument kao temeljni predmet učenici pohađaju i solfeggio, a od 3. razreda i skupno muziciranje. U 6. razredu polaznici imaju mogućnost pohađanja izbornih predmeta prema nastavnim planovima i programima.

[**Što se provjerava na prijamnom ispitu za upis u osnovnu glazbenu školu?**](https://umjetnicka-skola-porec.hr/upisi/cesto-postavljana-pitanja-s-odgovorima/)

Na audiciji se provjeravaju:

* Pjesmica po izboru
* muzikalnost
* intonacija
* osjećaj za ritam
* memorija

Dijete treba odabrati samo jednu pjesmicu ili dio pjesmice koju će otpjevati na audiciji. Predznanje nije potrebno.

[**Koliko traje osnovno glazbeno obrazovanje?**](https://umjetnicka-skola-porec.hr/upisi/cesto-postavljana-pitanja-s-odgovorima/)

Osnovno glazbeno obrazovanje traje šest godina.

[**Koliko u glazbenoj školi traje nastavni sat i koliko se puta tjedno održava?**](https://umjetnicka-skola-porec.hr/upisi/cesto-postavljana-pitanja-s-odgovorima/)

Nastavni sat instrumenta od 1. do 3. razreda osnovne glazbene škole odvija se dva puta tjedno u trajanju od 30 minuta, a nastavni sat solfeggia u trajanju od 45 minuta također se održava dva puta tjedno. Raspored nastave nastoji se, koliko god je to moguće, prilagoditi obvezama učenika u osnovnoj školi te učenicima putnicima. Nastava se za učenike **od 1. do 3. razreda** u pravilu odvija dva puta tjedno u popodnevnom terminu.

Nastava instrumenta i solfeggia od 3. do 6. razreda odvija se u trajanju od 45 minuta dva puta tjedno. U 3. razredu osnovne glazbene škole učenici pohađaju još jedan predmet skupnog muziciranja: zbor ili orkestar (tamburaški), koji se odvija u trajanju od 60 minuta dva puta tjedno.

Za bilo kakva dodatna pitanja slobodno se obratite voditelju Glazbene Škole.

Dominik Ruk, voditelj Glazbene škole - 098602001